Lav et referat af nedenstående tekst:

Tekst:
Cirka hver tredje nordjyde køber i år flere julegaver over nettet, end de gjorde sidste år. Det viser en ny undersøgelse. Den tendens kan mærkes hos Post Danmark, som har travlt med at bringe pakkerne til døren. - Alt, hvad der kan krybe og gå, det er inde og kører pakker, og vi låner også medarbejdere fra nogle af de andre afdelinger i huset, siger Rudi Hansen, der er distributionsleder ved Post Danmark. Korna Nielsen er en af dem, der har benyttet sig af internettet til julegaveindkøb. Få dage før jul fik hun bragt sin julegave lige til døren. - Det var et tilbud, som jeg fik over nettet. Så gik jeg ind i forretningen og ville prøve og købe det, men der skulle jeg give meget mere for det, siger hun. Der er dog stadig nordjyder, der foretrækker at gå en tur i butikkerne for at finde deres julegaver. - Jeg går i butikkerne og køber dem, så jeg kan mærke på tingene, som jeg gerne vil købe, siger Inge Hermansen på gågaden i Aalborg.

Referat:
Der løbes stærkt hos Post Danmark i disse dage. Flere nordjyder køber deres julegaver over internettet, og det giver mere arbejde til pakkeposten.